stanford-oval/wikipedia huggingface dataset:
סון גוקו
ביוגרפיה בדיונית > דרגון בול Z

חמש שנים לאחר סיום האירועים של העונה שעברה, פוגש גוקו בראדיץ, שמתברר כאחיו הגדול. שמו האמיתי של גוקו היה קאקארוטו, והוא שייך לגזע הלוחמים שנקראים סאיינים. כתינוק, נשלח גוקו לכדור הארץ, כדי לגדול שם ולהשמיד את האוכלוסייה אחר כך. אולם תחת טיפולו של סון גוהאן הוא קיבל מכה חזקה בראשו, שגרמה לו לאמנזיה, ולשכוח את המשימה שלשמה הגיע. בהמשך העלילה שקשור נאבק גוקו במקיטה, נסיך הסאיינים, שבסוף הפך לבן בריתו. בהמשך מגיע לכוכב נאמק ונלחם בפריזה, דיקטטור אכזרי של אימפריה בין גלקטית, אשר השמיד את כוכב הבית של הסאיינים. בקרב מולו, הפך גוקו ל"סופר סאיין" הראשון לאחר 1,000 שנה, ומצליח להביס אותו.
לאחר הקרב בכוכב נאמק, פגש גוקו את טראנקס, בנם העתידי של בורמה ווג'יטה, אשר חזר בזמן. טראנקס מזהיר אותו מפני האנדרואידים המסוכנים של ד"ר ג'ירו, המאיימים על עתיד כדור הארץ. במהלך הלחימה בהם, מאמן גוקו את בנו גוהאן באמנויות לחימה, כדי שיהיה ממשיכו אחרי שהקריב את חייו בקרב נגד האנדרואיד האכזרי סֶל. אחרי 7 שנים גוקו הוחזר לחיים באמצעות כדורי הדרגון בול. רק אז ראה לראשונה את בנו השני, גּוֹטֶן. הוא נלחם בטורניר אמנויות הלחימה ואז פוגש בקאיושין, אלי הבריאה של היקום, שמבקש ממנו לעזור לו להילחם במאג'ין בו, שד מסוכן וחסר מעצורים, אותו הוא מביס לבסוף בעזרת כדור אנרגיה עצום ממדים. לאחר 10 שנים, מתמודד גוקו בטורניר אמנויות לחימה נוסף. בטורניר הוא פוגש באוב, גלגול של מאג'ין בו אשר נולד מחדש כילד טוב-לב, אותו הוא מחליט לאמן באמנויות הלחימה.
ביוגרפיה בדיונית > דרגון בול סופר

עלילת הסדרה מתרחשת בפרק הזמן שעבר מאז תבוסתו של קיד בו, ועד לפרקים במאנגה המקורית בהן הוא פגש את אוב. בתחילת הסדרה, נראה סון גוקו כחקלאי שעובד בחווה ליד הבית שלו, אך ממשיך להתאמן באמנויות הלחימה בין לבין. במהלך אחד הביקורים שלו אצל המלך קאיו הוא פוגש באל ההרס, בירוס, שהתעורר אחרי 39 שנים ומחפש אחרי אמיתות האגדה שנקראת "סופר סאיאן אל" (אנגלית: Super Saiyan God) לאחר שהוא מבקר בכדור הארץ ומאיים להשמיד אותו אם לא יימצא את הסופר סאיאן אל המדובר, גוקו מופיע ובעזרת גוהאן, גוטן, טראנקס, וג'יטה והתינוק שברחם של וידל, מקבל את האנרגיה של הסופר סאיין האל, מה שמאפשר לו להתמודד מול בירוס. גוקו אומנם מפסיד לאחר קרב צמוד, אך בירוס, שהתעייף אף הוא מהקרב, מחליט בסופו של דבר לא להשמיד את הכוכב.
מאוחר יותר גוקו הולך בעקבות וג'יטה להתאמן בכוכב של בירוס, אך האימונים נקטעים כאשר הם מתוודעים על חזרתו מהמתים של פריזה, האויב המושבע של גוקו, ופלישתו לכדור הארץ עם צבאו. סון גוקו ווג'יטה יוצאים לכדור הארץ לעזור ללוחמי ה-Z כנגד פריזה שהפך לחזק מאי פעם.
לאחר תבוסתו של פריזה, גוקו, ווג'יטה, בירוס וויס יחד עם אל ההרס של יקום 6 שאמפה והמלאכית של יקום 6 וואדוס מקיימים תחרות בין יקומים 7 ו-6, אם יקום 6 מנצחים אז כדור הארץ עובר אליהם, ואם הם מפסידים אז יקום 7 מקבלים משאלה מכדורי הסופר דרגון בול, כדורים הרבה יותר טובים וגדולים מהדרגון בולים הרגילים שאנו מכירים (בגודל של כוכבים). בהמשך, נענים גוקו וחבריו לבקשתו של טראנקס מהעתיד, אשר שוב מבקש מהם להציל את ציר הזמן מפני איום מסתורי בשם גוקו בלאק, הזהה במראהו החיצוני לגוקו. תוך כדי ההתמודדות מול בלאק, פוגש גוקו את זנו, מלך כל היקומים, ומציע בפניו את הרעיון לקיים טורניר אמנויות לחימה בין כל היקומים.
במהלך הטורניר, פוגש גוקו יחד עם שותפיו ליקום בלוחמים רבי-עוצמה רבים מכל היקומים שהוזמנו לטורניר, ומגלה לראשונה את טכניקת ה"אולטרה אינסטינקט", שמאפשרת לו להתמודד מול הלוחם החזק ביותר מבין כל הלוחמים שהגיעו לטורניר, ג'ירן האפור אשר הגיע מיקום מספר 11. בזכות שיתוף פעולה עם שני יריביו לשעבר, פריזה ואנדרואיד 17, מצליח גוקו להביא את היקום שלהם לניצחון בטורניר.
לאחר טורניר העוצמה, נזעקים גוקו וחבריו על ידי הפטרול הגלקטי של יקום 7 על מנת לסייע להם להתמודד מול אסיר נמלט, הקוסם המרושע מורו המכונה "אוכל העולמות". בהמשך, מתמודד גוקו מול גראנולה, לוחם מסתורי ורב-עוצמה המבקש לנקום בפריזה ובסאיאנים שהחריבו את עולמו לפני עשרות שנים, ובין לבין, לומד גוקו לפתח את כוחותיו על מנת לשלוט על טרניקת ה"אולטרה אינסטינקט". בסוף הסדרה נראה שהוא מתאמן עם מקיטה בהרים בהם נראה שהוא ומקיטה היו נלחמים באותו מקום ושניהם נפצעו אחד אחרי השני ואחרי שמקיטה נהפך לקוף גדול אך חזר לעצמו בעזרת החרב של יאג'ירובה שחתך למקיטה את הזנב. שניהם היו אויבים שלאחר מכן מקיטה הפך לבן בריתו. גוקו ומקיטה כמה פעמים משתפים פעולה כשמקיטה לפעמים מסרב לעזור לו.
ביוגרפיה בדיונית > סאגת חזרה לכדור הארץ

גוקו ומקיטה מסיימים להתאמן עם האימונים שלהם ביחד. בהמשך, הוא ומקיטה מגלים שכולם נעלמו למעט קאמה סנין, המלך קאיו, דנדה ומר פופו. השניים ניסו למצוא את כולם אך לפתע הם מגלים את האנרגיה של גוהאן, וידל, מר שטן, מאג'ין בו ופאן כשגדלה להיות בת 7,8. גוקו מגלה שצ'י צ'י היא גם סאייאנית וגם מגלה שברחמה של צ'י צ'י שהיא בהיריון עם תינוק נוסף. מתברר בכלל שזאת תינוקת נוספת. שבירוס התכוון שוב להרוס את כדור הארץ גוקו מגלה שגם מקיטה קיבל את סופר סאיאה אל (באנגלית: Super Saiyan God). בנוסף, גוקו שם לב שיש שערים נפתחים: העולם האמיתי, העולם שלהם בהווה שגוקו מגלה שהוא עצמו ילד, העולם של בובספוג מכנסמרובע, העולם של טוטלי ספייס והעולם של מועדון ווינX.
בהמשך, גוקו מגלה שהאישיותיה של לאנץ' סאן התפצלו (כמו שגוד ופיקורו התפצלו בעבר). לאחר מכן, גוקו מגלה שללאנץ' סאן יש חבר בשם טום שהחל להדליק אותו ואת מקיטה מי מבין שניהם מבוגר יותר. גוקו ומקיטה החלו לריב מאז הריב הראשון שלהם כאשר מי מבין שניהם הוא המבוגר ביותר. בתחרות הבודוקצ'י ה-26, תחרות הילדים של תחרות הבודוקצ'י ה-26 החלה כאשר פאן ובולה מתחרות, בולה מנצחת ילדה בתחרות ופאן מנצחת ילדה בתחרות וזה מוביל בגמר של תחרות הילדים, פאן נגד בולה. פאן ניצחה את בולה בתחרות הילדים. בתחרות אליפות העולם, הגיע תורו של גוטן, גוקו יהיה גאה בבנו שינצח בתחרות אליפות העולם ואילו מקיטה מתווכח איתו שטראנקס ינצח בתחרות אליפות העולם ואפילו גוקו ומקיטה עדיין ממשיכים להתווכח עד שיאמצ'ה ניסה למנוע מהם לריב ולהתווכח עד שהוא נופל על אולונג ולורד בירוס.
ביוגרפיה בדיונית > סאגת שובו של גוטן העתידי

לאחר שגוקו, גוהאן וגוטן מגלים שצ'י צ'י בהיריון עם תינוק נוסף אך מתברר בכלל שזאת תינוקת נוספת. צ'י צ'י וגוקו החליטו לקרוא לבתם דניאלה. גוקו מאושר עם בת חדשה ומאושרת. בהמשך, גוטן מהעתיד חוזר מהעתיד שלו ומגלה לגוקו וחבריו כששני אויבים חדשים ואויב ישן חדרו לעתיד שלו.
גוקו, גוהאן ומקיטה מגלים שיש שני אויבים חדשים בדיוק כמו גוהאן ומקיטה, אך שהם נראים עם בגדים שחורים ואנרגיה מוכרת. גוקו בלאק חוזר לעבר של גוקו וחבריו. גוקו ביחד עם גוטן מהעתיד, מקיטה ואילו גוהאן רוצה להצטרף גם אליהם כאשר גוהאן רוצה להילחם בגוהאן בלאק שחוזרים לעתיד. גוקו וחבריו חשבו שלורד זנו השמיד אותו ביחד עם זאמאס מהעתיד אך גוקו בלאק הרג את זאמאס כי מקיטה בלאק חודר לעבר של גוקו וחבריו ואילו מקיטה נלחם במקיטה בלאק וגוקו חוזר להילחם בגוקו בלאק.
לאחר שגוקו בלאק מתאחד עם מקיטה בלאק שהם מתמזגים והם הופכים לסופר סאיאה רוזה וג'יטו. גוקו ומקיטה מתמזגים גם הם והופכים לסופר סאיאה בלו וג'יטו כדי להשמיד אחת ולתמיד את סופר סאיאה רוזה וג'יטו ואילו גוהאן רוצה להשמיד אחת ולתמיד את גוהאן בלאק, אך למרבה הצער גוקו, מקיטה, גוהאן וגם גוטן שהובס על ידם והם חוזרים לעבר.
טראנקס מהעתיד חוזר לעבר ואומר לגוקו וחבריו שגוקו בלאק, מקיטה בלאק וגוהאן בלאק עדיין ממשיכים להרוס את העולם של גוטן וטראנקס בעתיד. בסוף של הסאגה, לורד זנו מהעתיד משמיד סוף סוף את וג'יטו בלאק וגוהאן בלאק.
הופעות מחוץ למאנגה > דרגון בול GT

דמותו של גוקו מופיעה גם בסדרת האנימה "דרגון בול GT", שאינה מבוססת על המאנגה מאת אקירה טורייאמה, ועלילתה מתרחשת לאחר שגוקו סיים לאמן את אוב.
בתחילת הסדרה, הפך גוקו בחזרה לילד בעקבות טעות הקשורה בקיסר פילאף ובכדורי הדרגון בול השחורים. אחר כך הוא, נכדתו פאן, וטראנקס, התחילו לחפש אחר כדורי הדרגון בול השחורים. בעונה הזו נאלץ גוקו להילחם ביריבים כמו בייבי, סופר אנדרואיד 17 והדרקונים השחורים. היריב האחרון שלו היה אומגה שנרון, אותו הוא מביס בסופו של דבר בעזרת הגאנקי-דאמה. אחר כך הוא עוזב את העולם עם השנרון המקורי. הוא חוזר 100 שנה מאוחר יותר כדי לצפות בטורניר אמנויות הלחימה בו משתתפים הנכד של פאן, גוקו ג'וניור (שהוא סבא רבא שלו), והצאצא של וג'יטה. פאן מזהה את סבה, אך הוא נעלם במהרה וכך נגמרת הסדרה.
הופעות מחוץ למאנגה > במדיות נוספות

דמותו של גוקו הופיעה בסרטי דרגון בול לא רשמיים בסין ובקוריאה, כשהוא מגולם על ידי שחקנים אמיתיים. דמותו הופיעה גם בסרט "דרגון בול אבולוציה" שהופק ב-2009 על ידי פוקס המאה ה-20. בסרט זה הוא גולם על ידי ג'סטין צ'טווין. גוקו הופיע בכמעט כל המשחקים האלקטרונים של סדרת דרגון בול לכל המכשירים (כגון מחשב, פלייסטיישן, Wii,‏ XBOX, גיימבוי ועוד). בנוסף דמותו הייתה בשני המשחקים "ג'אמפ סופרסטארס" ו"ג'אמפ אולטימט סטארס", משחקי לחימה הכוללים בתוכם את דמויות המאנגה המוצלחות ביותר.
דמותו "השתתפה" בתשדירי שירות רבים ביפן המיועדים לילדים. ביוני 1988 גוקו וחלק משאר הדמויות מסדרת "דרגון בול" הופיעו בשני תשדירים כאלו. בראשון, הנקרא "בטיחות בדרכים עם גוקו" (ביפנית: "Gokū no Kōtsū Anzen") לימד גוקו את חשיבותם של חוקי התנועה והציות להם. בשני הוא מלמד שני ילדים על החשיבות של זהירות בקרבת אש.
גוקו השתתף במספר הופעות אורח בתוכניות טלוויזיה יפניות ומאנגה. הוא הופיע במספר פארודיות על דרגון בול, חלקן נוצרו על ידי אקירה טורייאמה (יוצר הסדרה). הוא הופיע בהופעת אורח בסדרה הטירה של טקאשי. גוקו מופיע באופן קבוע בערוץ הטלוויזיה היפני "פוג'י TV". מאז הופעתה הראשונה של הסדרה "דרגון בול" בארצות הברית ב-1996, הספיק גוקו להופיע בתקשורת גם שם. כך עשה במגזין האמריקאי "וויזארד" (מגזין לחובבי קומיקס).
יום גוקו

ב-2015 הוחלט שהתאריך 9/5 הוא יום גוקו הרשמי, יום זה נבחר משום שהספרה 5 ביפנית נקראת "גו" ו-9 היא "קו". מצירוף המילים נוצר גוקו לכן יום זה הוא יום גוקו. יום זה הוא גם היום בו המלך פיקולו (מדרגון בול) החליט להשתלט על העולם וקרא ליום הזה יום המלך פיקולו. היום נקרא בכול זאת גוקו כי גוקו בכול זאת ניצח אותו אך באנימה האמריקאית התאריך בו המלך פיקולו רצה להשתלט על העולם הוא בכלל 11/5.
ביקורת

דמותו של גוקו התקבלה בצורה טובה מאוד על ידי מבקרי מאנגה, אנימה ומדיה אחרת. אנימה ניוז נטוורק אמרה שגוקו הוא דמות קומית שלמרות כל הדברים הקשים שעברה נשארת נאיבית. גוקו מדורג במקום הראשון של דמויות האנימה המוצלחות ביותר בכל הזמנים על ידי IGN. במגזין "ניוטייפ" היפני דורג גוקו במרץ 2010 כדמות הזכר הרביעית המוצלחת ביותר מכל הסדרות ששודרו ביפן בשנות ה-80. דמותו הפכה לפופולרית ביותר גם בקרב המכירות, כששוחררו גרסאות רבות של צעצועים המבוססים עליו כמו בובות צעצוע, פילוסינים, מחזיקי מפתחות ועוד.
יוצרי הסדרות נארוטו ו-וואן פיס (מסאשי קישימוטו ואיצ'ירו אודה, בהתאמה) אמרו שדמותו של גוקו נתנה להם השראה לדמויות הראשיות בסדרות שלהם. גוקו דורג במקום השלישי ברשת הטלוויזיה אנימקס בתור דמות האנימה האהובה ביותר. בעזרתם של 1,000 אנשים שהונחו על ידי "אוריקון" (חברת סטטיסטיקות) דורג גוקו במקום הראשון בתור "דמות המאנגה החזקה ביותר בכל הזמנים". ג'קי צ'אן אמר שגוקו הוא דמות הדרגון בול האהובה ביותר עליו.
על שם גוקו קיימת להקת רוק גרמנית הנקראת "סון גוקו". סולן הלהקה תומאס דה אמר שהם בחרו את השם מפני שגוקו מתאים לפילוסופיה של הלהקה, כשהוא אומר שהוא "מרותק לגבי עליזותו, ובאותו זמן מרותק מפני שהוא לוחם וגיבור שמציל את העולם". ב-2010 הכין האומן הסיני אדיסון צ'ן פסל פיברגלאס של גוקו.
הערות שוליים

↑  孫悟空, נקרא כ-"Son Gokū" ביפנית
↑  Translations | Son Goku Densetsu - Toriyama x Nakatsuru, Kanzenshuu (באנגלית אמריקאית)
↑  דרגון בול (מאנגה), כרך 32 צ'אפטר 375; ובמקביל באנימה דרגון בול Z פרק 154
↑  Dragon Ball: The Magic Begins, באתר Internet Movie Database
↑  Dragon Ball: Ssawora Son Goku, Igyeora Son Goku(הקישור אינו פעיל, 17.10.2020)
↑  טטיאנה סיגל, 'Dragonball' comes to bigscreen(הקישור אינו פעיל, 17.10.2020), באתר Variety‏, 13 בנובמבר 2007
↑  אלן דיברס, Dragon Ball (manga) Graphic Novel vol 5, באתר Anime News Network‏, 18 ל-11 2001
↑  כריס מק'קנזי, Top 25 Anime Characters of All Time, באתר IGN‏, 20 באוקטובר 2009
↑  Dragonball Z BanDai Hybrid Action Mega Articulated 4 Inch Action Figure Goku, באתר AMAZON.COM
↑  Dragon Ball Z DBZ GOKU 13" Plush Toy(הקישור אינו פעיל, 17.10.2020), באתר AMAZON.COM
↑  Goku & Tenkaichi Budokai - Dragonball Twin Figure Keychain (Japanese Imported)(הקישור אינו פעיל, 17.10.2020), באתר AMAZON.COM
↑  Gundam Tops Anime Poll, באתר Anime News Network‏, 9 בדצמבר 2000
↑  1000 People Chose! The Strongest Character Ranking In Cartoon History!, (ביפנית) 28 באוקטובר 2007
↑  Thomas D. und Bertil Mark im Interview, (בגרמנית) באתר Munichx.de‏, 14 בינואר 2008
↑  האן וואי צ'ו, Edison Chen makes pop-art debut(הקישור אינו פעיל, 17.10.2020), באתר channelnewsasia‏, 28 בספטמבר 2010
| דרגון בול מאת אקירה טוריאמה |
| --- | --- | --- |
| מאנגה | דרגון בול (1984–1995) • דרגון בול סופר (2015–2024) |  |
| אנימה/ סדרות טלוויזיה | דרגון בול (1986–1989) • דרגון בול Z ‏(1989–1996) (דרגון בול Kai ‏(2009–2011; 2014–2015)) • דרגון בול GT ‏(1996–1997) • דרגון בול סופר (2015–2018) • דרגון בול דאימה (2024–הווה) |  |
| סדרות רשת | סופר דרגון בול גיבורים (2018–הווה) |  |
| ספיישלים לטלוויזיה | בארדוק אבא של גוקו (1990) • ההיסטוריה של טראנקס (1993) • מורשתו של גיבור (1997) • לופי X טוריקו X גוקו (2013) |  |
| סרטים ל-DVD | העולם של דרגון בול זי (2000) • התכנית להשמדת הסאיינים (חלק א', חלק ב') |  |
| סרטים קצרים | גוקו והחברים חוזרים (2008) • הפרק של בארדוק (2010) • התכנית להשמדת הסופר סאיינים (רימייק) (2010) |  |
| דרגון בול - סרטים | האגדה של שנרון (1986) • היפהפייה הנרדמת בטירת השטן (1987) • הרפתקה מיסטית (1988) • החזק מנצח (1996) |  |
| דרגון בול Z - סרטים | האזור המת (1989) • החזק בעולם (1990) • עץ העוצמה (1990) • הלורד סלאג (1991) • נקמתו של קולר (1991) • שובו של קולר (1992) • סופר אנדרואיד 13 (1992) • ברולי: הסופר סאייה האגדי (1993) • בוז'אק - שודד הגלקסיה (1993) • ברולי: השיבה (1994) • ביו-ברולי (1994) • מיזוג חדש נולד (1995) • אגרוף הדרקון של סון גוקו (1995) • קרב האלים (2013) • תחייתו של פ' (2015) |  |
| דרגון בול סופר - סרטים | ברולי (2018) • סופר הירו (2022) |  |
| דמויות | סון גוקו • פיקורו • סון גוהאן • מקיטה • פריז • סל • מאסטר רושי |  |
| משחקי וידאו | בודוקאי • בודוקאי טנקאיצ'י • זינוברס • זינוברס 2 • Dragon Ball FighterZ • קאקארוט |  |
| סרטי לייב אקשן | דרגון בול: אבולוציה (2009) |  |
| --- | --- |
בקרת זהויות :  MusicBrainz: 3c202557-6d5b-4a01-9956-a343b37dd7fe 
סון גוקו כילד בדרגון בול
סון גוקו כמבוגר בדרגון בול Z
סון גוקו לאחר שהפך שוב לילד בדרגון בול GT
התחלה (סרט)

| --- | --- |

כרזת הסרט בישראל
 בימוי:  כריסטופר נולאן 
 הופק בידי:  אמה תומאס, כריסטופר נולאן 
 תסריט:  כריסטופר נולאן 
 עריכה:  לי סמית 
 שחקנים ראשיים:  לאונרדו דיקפריו קן ואטאנבה ג'וזף גורדון-לוויט מריון קוטיאר אליוט פייג' מייקל קיין טום הארדי  קיליאן מרפי
 מוזיקה:  הנס צימר 
 צילום:  ולי פפיסטר 
 מדינה:  הממלכה המאוחדת, ארצות הברית 
 חברת הפקה:  Legendary Pictures   Syncopy
 חברה מפיצה:  האחים וורנר
 שיטת הפצה:  DVD, וידאו על פי דרישה 
 הקרנת בכורה:  ארצות הברית 16 ביולי 2010   הממלכה המאוחדת 16 ביולי 2010   ישראל 22 ביולי 2010
 משך הקרנה:  148 דק' 
 שפת הסרט:  אנגלית, יפנית, צרפתית 
 סוגה:  סרט שוד, סרט דרמה, סרט בלשי, סרט פעולה, סרט הרפתקאות, סרט מתח, סרט פעולה מדע בדיוני, סרט מדע בדיוני, מותחן 
 מקום התרחשות:  לוס אנג'לס, פריז, אוסטרליה 
 תקציב:  160 מיליון דולר
 הכנסות:  870 מיליון דולר (4 באוגוסט 2023)
 הכנסות באתר מוג'ו:   inception
 פרסים:  פרס אוסקר לצילום הטוב ביותר (ולי פפיסטר)  פרס סאטורן לסרט מדע בדיוני  פרס אוסקר למיקס הסאונד הטוב ביותר (Lora Hirschberg, Gary Rizzo, Ed Novick)  פרס אוסקר לאפקטים הטובים ביותר (Chris Corbould, Andrew Lockley, Peter Bebb, Paul Franklin)  פרס הוגו לעיבוד הדרמטי הטוב ביותר (ארוך)  פרס האוסקר על עריכת סאונד הטובה ביותר (Richard King)  מועצת ביקורת הקולנוע האמריקנית: עשרת הסרטים הטובים ביותר 
 אתר רשמי
 דף הסרט ב־IMDb
 
התחלה (באנגלית: Inception, תרגום מילולי: "ראשית" או "ייסוד") הוא מותחן מדע בדיוני אמריקאי-בריטי משנת 2010, שנכתב, הופק ובוים על ידי כריסטופר נולאן. בסרט מככבים השחקנים לאונרדו דיקפריו, קן ואטאנבה, ג'וזף גורדון-לוויט, טום הארדי, מריון קוטיאר, אליוט פייג' (אז אלן פייג'), קיליאן מרפי ומייקל קיין. הסרט יצא לאקרנים בפורמט IMAX בשנת 2010.
בסרט מגלם דיקפריו את דמותו של דום קוב, שעוסק בגנבת מחשבות ורעיונות ממוחם של בני-אדם בזמן שהם במצב לא-מודע ושרויים בתוך חלום. הכישרון המיוחד של קוב הופך אותו לגנב מבוקש בריגול תעשייתי, אבל באותו זמן לפושע מבוקש ולאדם ששילם מחיר אישי ואיבד את הדברים החשובים לו בחייו. במשימתו האחרונה מקבל קוב הזדמנות לקבל חזרה את מה שאיבד, ולשם כך עליו ליצור את פעולת ה"השתלה": במקום לגנוב רעיון, עליו לשתול רעיון בתוך מוחו של אדם אחר.
הסרט גרף יותר מ-290 מיליון דולר בארצות הברית בלבד ויותר מ-820 מיליון דולר בכל העולם. הוא זכה בארבעה פרסי אוסקר, בקטגוריות משניות יחסית: הצילום, האפקטים, מיקס הסאונד ועריכת הסאונד.
עלילת הסרט > המחלוקות לגבי סיום הסרט

עיקר האתגר בסרט הוא להבין מתי קוב חולם ומהי המציאות שלו, ובעקבות כך להכריע האם איחודו עם ילדיו בסיום הסרט הוא אמיתי או חלום. מצד אחד, קוב השלים את המשימה ואין סיבה שתמנע ממנו לחזור לביתו; מצד שני, תנועת הטוטם שלו במכוון לא ברורה (בסוף הסרט הקהל לא רואה האם הטוטם נופל או ממשיך להסתובב). בנוסף, נראה כי ילדיו של קוב אינם גדלים במהלך הסרט (אם כי לצופים לא נמסרת מסגרת זמן בין מותה של מל לבין האירועים מול סאיטו), ונדמה שהם לובשים את אותם בגדים לאורך כל הסרט (אם כי אחראי התלבושות של הסרט טען כי הדבר אינו נכון). גם היעדרות אימו של קוב מהאיחוד המשפחתי היא בעייתית. לכן הוצע שאיחודו של קוב עם ילדיו הוא בעצם חלום, וכן הוצע כי ייתכן כי כלל הסרט הוא חלום.
לכאורה על מנת לפתור את הבעיה הצופים נדרשים ל"טוטם" משל עצמם: ישנה תאוריה המניחה שהטוטם של הצופים הוא טבעת הנישואין של קוב, שנמצאת על ידו השמאלית כל אימת שהוא חולם, אך בפרקי המציאות היא נעדרת. הטבעת לא מופיעה באיחודו של קוב עם ילדיו, ולפיכך ניתן לומר כי חזרתו לביתו מתרחשת במציאות של הסרט.
עלילת הסרט > סמלים בסרט

משמעות השם דומיניק (שמו הפרטי של קוב) היא "של האלוהים" בלטינית, ו-to dom משמעותו לברוא. קוב היא תערובת חרסית, חול או אדמה, מים וקש המשמשת לבנייה באדמה. בכך מבטא השם את פעולותיו של קוב כבורא ובונה עולמות שלמים (בתוך חלום), ושולט על מחשבות האנשים.
שמה של אריאדנה מקורו במיתולוגיה היוונית: אריאדנה הייתה זו שאיפשרה לתסאוס לצאת מהלבירינת בעזרת פקעת חוטים. בדומה לסיפור במיתולוגיה, אריאדנה מלווה את קוב במהלך הסרט ומסייעת לו הן ביציאה מהרבדים העמוקים ביותר של החלום, והן בהתמודדות עם מל.
שמו של יוסוף מרמז על דמותו המקראית של יוסף, שמכונה בספר בראשית "בעל החלומות".
משמעות התחילית "מאל" באנגלית מבטאת משהו מקולקל, לא טוב. מל, אשתו של קוב, פוגעת בתוכניותיו בחלומות, מותה במציאות מונע ממנו לראות את ילדיו, ובאופן כללי היא מבטאת דרך מחשבה שגויה.
שמות ילדיו של קוב ג'יימס ופליפה, מרמזים על שניים משנים עשר השליחים, ממשיכי דרכו של ישו.
לכל גונב חלומות בסרט יש פריט הנקרא טוטם, המסייע לו לזהות האם הוא נמצא במציאות או בחלום. אבי הפסיכואנליזה, זיגמונד פרויד, עסק רבות בטוטם, ולטענתו תפקיד הטוטם בחברות השבטיות נועד לסמן גבולות חברתיים. בסרט משמש הטוטם כדי לסמן גבולות של תודעה, בין החלום למציאות.
צוות שחקנים

לאונרדו דיקפריו - דומיניק "דום" קוב, גנב חלומות מיומן.
קן ואטאנבה - סאיטו, בעל תאגיד גדול, שוכר את קוב וצוותו למשימת ההשתלה.
ג'וזף גורדון-לוויט - ארתור, שותפו של קוב.
מריון קוטיאר - מל, אשתו של קוב.
אליוט פייג' - אריאדנה, סטודנטית לאדריכלות ובונת חלומות שצורפה לצוותו של קוב.
טום הארדי - אימס, צורף לצוותו של קוב בתור מהנדס המשימה.
קיליאן מרפי - רוברט פישר, בנו של מוריס פישר.
דיליפ ראו - יוסוף, רוקח הסמים, צורף לצוותו של קוב.
מייקל קיין - פרופ' מיילס, חמיו של קוב.
טום ברנג'ר - פיטר בראונינג, דודו של רוברט ויד ימינו של מוריס אביו.
פיט פוסלתווייט - מוריס פישר, אביו של רוברט ומתחרהו של סאיטו.
הרעיון לסרט

במאי הסרט, כריסטופר נולאן, ראה בסרט זה דרך לחקור את עולם החלום, וניסה לעסוק בו באפשרות שאדם יוכל לחדור לאזור הלא-מודע של אדם אחר. בניגוד לטענה הידועה שכל דבר בעולם ניתן לגנבה, חוץ מהמוח והרעיון, מנסה נולאן להפוך את הדבר לאפשרי בסרט. נולאן עבד על התסריט במשך 10 שנים. הוא הושפע מסרטים כמו "המטריקס", "עיר אפלה", "הקומה השלוש עשרה" וכן סרטו "ממנטו", שתרמו לו בביסוס המימד בו מתרחש הסרט.
הפקה

לאונרדו דיקפריו היה השחקן הראשון שלוהק, והיה גם הבחירה הראשונה של נולאן לתפקיד של דום קוב. נולאן ודיקפריו דנו בתסריט במשך חודשים רבים.
ב-11 בפברואר 2009, אישרו האחים וורנר את ההפקה לסרט שכתב נולאן. ב-19 ביוני החלו הצילומים בטוקיו. מקומות צילום נוספים הוקמו בלוס אנג'לס, לונדון, פריז, טנג'יר וקלגרי. ביולי 2009 התקיימו צילומים ביוניברסיטי קולג' לונדון.
חלקים מהסרט צולמו בסוגי מצלמות שונות. נולאן, הממעט להשתמש באפקטים מיוחדים, השתמש בהם בכל זאת בחלק מהסצנות, אך אחרות צולמו באמצעים ריאליסטיים. לצורך סצנת המסדרון המפורסמת, שבה ארתור נאבק בשומרים וכוח המשיכה משתנה, נבנה מבנה צנטריפוגלי בעל שבע טבעות ברזל עגולות, ובתוכן נבנה סט המסדרון באורך שלושים מטרים.
ג'וזף גורדון לוויט התעקש לבצע את הסצנה בעצמו, ולא לתת לפעלולנים להחליף אותו, והתאמן עליה במשך כשבועיים.
מוזיקה

את המוזיקה לסרט הלחין וכתב הנס צימר, אשר כתב והלחין מוזיקה לסרטיו הקודמים של נולאן כגון: "באטמן מתחיל" ו"האביר האפל". מנגינת הנושא של הסרט נקראת ״Time״ (זמן) והפכה לאחת מבין נעימות הפסקול המפורסמות ביותר של צימר.
התחלה: מוזיקה מתוך הסרט
| 0 | 1 | 2 |
| --- | --- | --- |
| 1. | "Half Remembered Dream" | 1:12 |
| 2. | "We Built Our Own World" | 1:55 |
| 3. | "Dream Is Collapsing" | 2:28 |
| 4. | "Radical Notion" | 3:43 |
| 5. | "Old Souls" | 7:44 |
| 6. | "528491" | 2:23 |
| 7. | "Mombasa" | 4:54 |
| 8. | "One Simple Idea" | 2:28 |
| 9. | "Dream Within a Dream" | 5:04 |
| 10. | "Waiting for a Train" | 9:30 |
| 11. | "Paradox" | 3:25 |
| 12. | "Time" | 4:35 |
שיווק

הסרט זכה לשיווק נרחב באינטרנט. הטריילר הראשון של הסרט הוקרן בצמידות להקרנות הסרט "ממזרים חסרי כבוד". הטריילר השני הוצמד לסרט "שרלוק הולמס", והשלישי הוצמד ל"איירון מן 2".
הסרט יצא ב-DVD וב-Blu-ray ב-7 בדצמבר 2010.
ביקורת, פרסים והכנסות

הסרט קיבל ביקורות חיוביות מצד רוב מבקרי הקולנוע. נטען כי הסרט הוא "מדהים", אבל יכול להיות שהוא יהיה "מסובך מדי" עבור קהל הצופים.
הסרט זכה בארבעה פרסי אוסקר, אך בקטגוריות משניות יחסית: הצילום, האפקטים, מיקס הסאונד ועריכת הסאונד הטובים ביותר. הסרט היה מועמד לארבעה פרסי אוסקר נוספים: הסרט, התסריט המקורי, הפסקול והתפאורה הטובים ביותר. בנוסף זכה הסרט בשלושה פרסי באפט"א והיה מועמד לארבעה פרסי גלובוס הזהב.
הסרט גרף 21.6 מיליון דולר ביום הראשון שבו יצא לאקרנים, ב-16 ביולי 2010, כאשר הוא נצפה ב-6,700 אולמות שונים, מהם 1,600 הקרנות חצות (הסרט הקודם של נולאן, "האביר האפל", הכניס סכום קטן יותר ביום הראשון להקרנתו, 18.5 מיליון דולר). בסוף-השבוע הראשון של הסרט, הוא הצליח לגרוף 60.4 מיליון דולר. בסך הכול גרף הסרט למעלה מ-870 מיליון דולר בכל העולם, והוא מדורג במקום הרביעי בהכנסות סרטים בשנת 2010.
הערות שוליים

↑  "Inception (2010)". Box Office Mojo. IMDb.
↑  דניס ויטצ'בסקי‏, החלום ופשרו: הפרשנויות סביב "התחלה", באתר וואלה, 26 ביולי 2010
↑  https://www.youtube.com/watch?v=8PhiSSnaUKk&ab_channel=AbdulsalamAlbakri
↑  באתר Rotten tomatos
| --- | --- |
בקרת זהויות :  NLI: 987008877385405171  PLWABN: 9811461805205606  BnF: cb16267172d (data)  GND: 7728590-6  LCCN: no2011071172  SUDOC: 179366971  VIAF: 202806348   WorldCat (עם VIAF): 202806348 
צוות השחקנים בהצגת הבכורה של הסרט ביולי 2010. מימין לשמאל: לאונרדו דיקפריו, מייקל קיין, קן ואטאנבה, אליוט פייג', ג'וזף גורדון-לוויט, מריון קוטיאר וקיליאן מרפי.
הבמאי כריסטופר נולאן בפאנל על הסרט
חוק הפטריוט
מבנה החוק > פרק I: העמקת ביטחון הפנים נגד טרור

פרק I מתיר לשירותי ביטחון הפנים לנקוט אמצעים למניעת טרור. הפרק מיסד קרן לפעילות אנטי טרוריסטית, הגדיל את מימון מרכז התמיכה הטכנית של ה-FBI והרחיב את כוח המשימה הלאומי לענייני פשיעה אלקטרונית. הפרק גם גינה את האפליה שננקטה כלפי מוסלמים וערבים אמריקאים בתקופה העוקבת לפיגועי 11 בספטמבר.